’n Man het Dinsdagoggend die twee rowers in sy huis doodgeskiet. Sy vrou is noodlottig getref in die skietgeveg tussen hom en die rowers.
Mnr. Jans Badenhorst (34) het die mans in sy huis in Delportstraat aangetref nadat hy sy twee kinders by die skool gaan aflaai het.
Hulle het hom met vuurwapens gedreig en geld geëis, het kapt. Bernadine Steyn, ’n polisiewoordvoerder, gesê. Hy het hulle na die hoofslaapkamer geneem, waar ’n stoeiery ontstaan het.
Hy het sy vuurwapen in die hande gekry en ’n skietery het uitgebreek. Die twee aanvallers is noodlottig gewond en het op die toneel gesterf.
Sy 36-jarige vrou, Marné, is blykbaar deur een van die rowers in die oor-en-weer-skietery in die kop gewond, het Steyn gesê.
Sy is in ’n kritieke toestand in die slaapkamer aangetref toe die polisie omstreeks 08:10 opgedaag het. Sy is by haar aankoms by die hospitaal dood verklaar.
Badenhorst is ook raak geskiet. “Hy is in die hospitaal behandel vir ’n skietwond in die been en later ontslaan,” het Steyn gesê.
Mnr. Hoffie Hofmeyr, mev. Badenhorst se kollega by die makelaarsonderneming waar sy gewerk het, het eergister gesê haar moord is angswekkend en ’n groot verlies vir almal wat haar geken het.
Sy het glo na haar man as “Liggie” verwys omdat sy hom as die lig in haar lewe beskou het. Me. Doreen de Wet, ’n vriendin, het gesê sy kan dit steeds nie glo nie.
“Sy was werklik ’n spontane mens wat altyd ander se behoeftes voor haar eie gestel het – iemand op wie jy enige tyd van die dag of nag kon staatmaak.”
Die Zimbabwiër wat ’n vrou van Limpopo se vingerpunte met ’n snoeiskêr afgesny het is lewenslank tronk toe gestuur.
Mnr. Janse van Rensburg het nooit sy bewussyn ná die aanval herwin nie en is ’n paar dae later dood. Sy vrou kon weens haar erge beserings nie eens sy begrafnis bywoon nie. Sy woon sedertdien in ’n versorgingsoord in die Kaap.
Ncube, wat nooit om borgtog aansoek gedoen het nie, het in Julie verlede jaar probeer ontsnap toe hy ná ’n hofverskyning na die aangrensende polisiekantoor begelei is. Hy is ná nog ’n ontsnappoging na die gevangenis in Modimolle oorgeplaas.
Polokwane (Pietersburg). – Die oorskot van die vermoorde sakeman van Bela-Bela (Warmbad) in Limpopo is skaars ’n kilometer gekry van die plek waar sy verlate bakkie ná sy verdwyning gevind is.
’n Polisielid wat deel is van die ondersoekspan en anoniem wil bly, het gesê die plantegroei op die plaas is ruig. Daar is dele wat ook moeilik bereikbaar is en dis klipperig. “Ons weet nie hoekom die honde nou eers die lyk gekry het nie,” het hy gesê.
Hy is moontlik die aand van Vrydag 27 Februarie oorval op sy plaas, terwyl hy in sy viertrek Toyota-bakkie gery het. Die bakkie is die volgende oggend verlate naby ’n dam op die plaas gevind. Abbatemarco se selfoon, ’n mes wat hy altyd onder die bakkiesitplek gehou het en R8 000 wat hy in die bakkie gehad het, is glo gesteel. Polisieduikers het tot in die dam na Abbatemarco gesoek.